
R E F E R A T   D E   A P R O B A R E

privind stabilirea situațiilor deosebite pentru acordarea ajutoarelor de urgență anumitor persoane sau familii din municipiul Brad, potrivit
 prevederilor Legii nr. 196/2016, cu modificările și
 completările ulterioare
Prin Hotărârea Consiliului Local nr. 172/2023 au fost stabilite situațiile deosebite pentru acordarea ajutoarelor de urgență, anumitor persoane sau familii din municipiul Brad, potrivit prevederilor Legii nr. 416/2001, cu modificările și completările ulterioare, precum și cuantumul ajutorului ce se poate acorda pentru fiecare dintre acestea. 
Prin art. 96 coroborat cu art. 97 din Legea nr. 196/2016 privind venitul minim de incluziune, cu modificările și completările ulterioare, Legea nr. 416/2001 a fost abrogată începând cu data de 1 ianuarie 2024.
În conformitate cu prevederile art. 85 din Legea nr. 196/2016 privind venitul minim de incluziune, cu modificările și completările ulterioare, ”Autorităţile administraţiei publice locale pot acorda, din bugetele proprii, prin hotărâre a consiliilor locale ... ajutoare de urgenţă”.

În conformitate cu prevederile art. 84 din același act normativ,  ajutoarele de urgență se pot acorda  ”în bani sau în natură, familiilor sau persoanelor care se află în situaţii de necesitate cauzate de calamităţi naturale, incendii, accidente, epidemii, epizootii, precum şi pentru alte situaţii deosebite determinate de starea de sănătate ori alte cauze care pot conduce la apariţia sau sporirea riscului de excluziune socială”.

În conformitate cu prevederile art. 83 din același act normativ, ”În cazul decesului unei persoane din familia beneficiară de venit minim de incluziune care include componenta de ajutor de incluziune, primarii pot dispune acordarea unui ajutor financiar pentru cheltuielile de înmormântare“. 
Ținând cont de prevederile legale invocate mai sus, am inițiat prezentul proiect de hotărâre prin care am propus adoptarea unei noi hotărâri privind stabilirea situațiilor deosebite pentru acordarea ajutoarelor de urgență anumitor persoane sau familii din municipiul Brad, potrivit prevederilor Legii nr. 196/2016, cu modificările și completările ulterioare și, implicit, abrogarea Hotărârii Consiliului Local al Municipiului Brad nr. 172/ 2023. 
În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
Invoc în susţinerea propunerii mele prevederile art. art. 83, art. 84, art. 85  Legea nr. 196/2016 privind venitul minim de incluziune, cu modificările și completările ulterioare, ale  Hotărârii Guvernului nr. 1154/2022 pentru aprobarea Normelor metodologice de aplicare a prevederilor Legii nr. 196/2016 privind venitul minim de incluziune, ale art. 1 din H.G. nr. 900/2023 privind stabilirea salariului minim brut pe țară garantat în plată, ale art. 129  alin. (2) lit. d), alin. 7 lit. c), lit. h), din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

